**Frances Eliza Hodgson Burnett** (født 24. november 1849 i Manchester, død 29. oktober 1924 i Nassau County (New York)) var en engelsk-amerikansk dramatiker og forfatter. Hun skrev en lang rekke romaner som solgte i store opplag, men huskes i vår tid for tre av sine barnebøker: *Lille Lord Fauntleroy* (1886), *En liten prinsesse* (1905) og *Den hemmelige hagen* (1911).

Liv
---

Faren, Edwin Hodgson, drev et lite verksted med fremstilling og salg av jernvarer i Manchester; han døde da Frances var fire år gammel, og moren forsøkte å holde virksomheten i gang med lite hell. Frances var det tredje av fem barn. I 1865 emigrerte moren Eliza Hodgson med barna til Knoxville i Tennessee, USA – hvor hennes bror hadde etablert seg som landhandler. Moren døde i 1870. Da hadde Frances allerede begynt å forsørge familien gjennom å skrive noveller for ukeblad og magasiner. 

Hun giftet seg i 1873 med ungdomsvennen Swan Burnett, og paret fikk to sønner. Den eldste sønnen, Lionel (1874–1890) døde tidlig av tuberkulose. Hun debuterte med romanen *That Lass o' Lowries* i 1877, og etablerte seg etterhvert som en populær forfatter med gode inntekter. 
I alt krysset hun Atlanterhavet 33 ganger i løpet av livet, etter at hun første gang vendte tilbake til England i 1887. Mellom 1887 og 1907 levde hun delvis i England, delvis i New York og delvis på reise i Europa. Hun skilte seg fra Burnett i 1898 – etter at de i flere år hadde levd fra hverandre, og giftet seg i 1900 med den britiske legen og aspirerende skuespilleren Stephen Townsend. Dette ekteskapet opphørte i 1902. I England leide hun fra 1898 til 1907 herregården Great Maytham Hall i Kent. De siste sytten årene av livet bodde hun i småbyen Plandome Manor i New York.

Selvbiografien *The One I Knew Best of All* utkom allerede i 1893.

Forfatterskap
-------------

Mary Pickford i tittelrollen på et reklamekort for filmen *Little Lord Fauntleroy* fra 1921. Romanen – og i enda høyere grad teaterversjonen av den, ble trendsettende for gutters klesmote, og mange gutter måtte for Cedrics skyld bære fløyelsdresser, blondekrage og langt hår.
Etter at hun i 1879 møtte Mary Mapes Dodge, redaktøren av barnebladet *St. Nicholas Magazine*, begynte hun å skrive for barn, og i de følgende årene fikk hun trykket flere noveller i dette bladet. De fleste av hennes bøker ble først presentert som føljetonger før de kom i bokform. 

*Lille Lord Fauntleroy* ble først publisert i føljetongform i *St. Nicholas Magazine* i 1885, og kom i bokform året etter. Romanen ble dramatisert for scenen, og hun benyttet seg etterhvert av dette vekselspillet i flere bøker. *En liten prinsesse* (*A little princess*) ble ført publisert i hefteform i 1888 med tittelen *Sara Crewe: or, What Happened at Miss Minchin's Boarding School*; den ble dramatisert i 1902 som *A Little Un-fairy Princess* og kom i en endelig bokform i 1905.

*Den hemmelige hagen* kom som føljetong i 1910 og i bokform i 1911. Boken regnes i ettertid som hennes mesterverk, med en dypere skildring av hovedpersonene Mary, Dickon og Colin. Både *En liten prinsesse* og *Den hemmelige hagen* kan betraktes som «Askepott-fortellinger» om en pike som på magisk vis befris fra urettmessig undertrykkelse.

Hennes forfatterskap for voksne var i hovedsak formelpregede, romantiske Askepott-historier hvor en kvinne i vanskeligheter omsider opplever at lykken snur seg til hennes fordel. («Formulaic and consistently successful, they generally featured a protagonist who, despite an early life characterized by mundane surroundings and hard luck, found both love and an inevitably happy ending») Slik også i *The Making of a Marchioness* (1901). Fysisk eller romantiske kjærlighet spiller imidlertid liten rolle i forfatterskapet, Burnetts skildringer av kjærlighet gjelder like ofte mellom søsken eller venner, eller mellom foreldre og barn.

*Through One Administration* (1883) kan oppfattes som en nøkkelroman fra det politiske liv i Washington, hvor familien Burnett bodde da boka utkom. *The Making of a Marchioness* (1901) oppfattes som en avslørende skildring av den britiske overklassen ved århundreskiftet. Det ulykkelige ekteskapet mellom amerikanske penger og britisk adel i *The Shuttle* (1907) har spor av Burnetts egne ulykkelige ekteskap.

Flere av romanene hennes utkom på norsk inntil 1911. Senere er det bare de tre barnebøkene som er utgitt.

Ettermæle
---------

Sønnen Vivian Burnett skrev biografien *The romantick lady* i 1927. Ann Thwaites var den første utenfor familien som skrev Burnetts biografi; hennes bok *Waiting for the party* ble utgitt i 1974.. Gretchen Holbrook Gerzina ga ut en ny biografi i 2004.

En statue til minne om Frances Hodgson Burnett ble reist i Central Park i New York i 1937; den er utført av Bessie Potter Vonnoh, og viser Dickon og Mary fra *Den hemmelige hagen*.

Bøkene hennes har vært filmatisert en rekke ganger, første gang *A Lady of Quality* i 1913 og *Little Lord Fauntleroy* i 1914. Etter hennes død i 1924 har det blitt laget flere nye filmatiseringer av de tre barnebøkene, mens det øvrige forfatterskapet ikke har fanget filmskapernes interesse. En musikalversjon av *Den hemmelige hagen* hadde premiere i 1991.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Frances-Hodgson-Burnett, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 118674986, besøkt 14. oktober 2015[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Archive of Fine Arts, cs.isabart.org, abART person-ID 102490, besøkt 1. april 2021[Hentet fra Wikidata]
5. ↑   Gemeinsame Normdatei, besøkt 13. desember 2014[Hentet fra Wikidata]
6. 1 2   web.archive.org[Hentet fra Wikidata]
7. ↑   Store sovjetiske encyklopedi (1969–1978), avsnitt, vers eller paragraf Бёрнетт Фрэнсис Элиза, besøkt 28. september 2015[Hentet fra Wikidata]
8. ↑   Brockhaus Enzyklopädie, oppført som Frances Eliza Burnett, Brockhaus Online-Enzyklopädie-id burnett-frances-eliza, besøkt 9. oktober 2017[Hentet fra Wikidata]
9. 1 2  ; *Archive of Fine Arts*; besøksdato: 1. april 2021; abART person-ID: 102490.
10. ↑   (på en) *American Women Writers: A Critical Reference Guide from Colonial Times to the Present*, 1979, Wikidata Q106787730
11. ↑  Charles Dudley Warner, red. (1897) (på en), *Library of the World's Best Literature*, Wikidata Q19098835,
12. 1 2  Colin Matthew, red. (2004) (på en), *Oxford Dictionary of National Biography*, Oxford: Oxford University Press, Oxford Biography Index Number 37247, Wikidata Q17565097,
13. ↑   Find a Grave, Find a Grave 2498, besøkt 10. januar 2022[Hentet fra Wikidata]
14. ↑  ; *Autorités BnF*; besøksdato: 10. oktober 2015; BNF-ID: 11894596r.
15. ↑   *Tsjekkias nasjonale autoritetsdatabase*, NKC-identifikator jn20010601134, Wikidata Q13550863,
16. 1 2  Julia Eccleshare. *Beatrix Potter to Harry Potter, portraits of children’s writers*. National Portrait gallery, 2002. ISBN 1-85514-342-9
17. 1 2 3 4  Ann Thwaite. *Waiting for the party : the life of Frances Hodgson Burnett, 1849-1924*. London, 1974. ISBN 0-571-16643-1
18. ↑  Gillian Avery, *Burnett, Frances Eliza Hodgson (1849–1924)*, Oxford Dictionary of National Biography, Oxford University Press, 2004
19. 1 2 3  «Burnett, Frances Hodgson (1849-1924), author and playwright». *American National Biography* **(engelsk)**. Besøkt 5. april 2023.
20. ↑  Kari Sønsthagen og Torben Weinreich. *Leksikon for børnelitteratur*. Branner og Korch, 2003. ISBN 87-411-5970-5
21. 1 2  Gretchen Holbrook Gerzina. «The life and legacy of FHB». I: *In the garden : essays in honour of Frances Hodgson Burnett*. Edited by Angelica Shirley Carpenter. Scarecrow press, 2006. ISBN 978-0-8108-5288-4
22. ↑  Angelica Shirley Carpenter. «Lady of the manor». I: *In the garden : essays in honour of Frances Hodgson Burnett*. Edited by Angelica Shirley Carpenter. Scarecrow press, 2006. ISBN 978-0-8108-5288-4
23. ↑  «Children’s Literature in America, 1870-1945». I: *Children’s Literature, an illustrated history*. Edited by Peter Hunt. Oxford University Press, 1995. ISBN 0-19-212320-3
24. ↑  barnebokkritikk.no Arkivert 14. februar 2015 hos Wayback Machine.
25. ↑  Peter Hunt. *An Introduction to Children’s Literature*. Oxford University Press, 1994. ISBN 0-19-289243-6
26. ↑  Thwaite 1974, side 74
27. ↑  Gretchen Holbrook Gerzina. *Frances Hodgson Burnett: The Unexpected Life of the Author of The Secret Garden*. Rutgers University Press, 2004. ISBN 978-0-81353825-9 (2006-utgave)
28. ↑  Forfatterens egenpresentasjon av biografien Arkivert 7. januar 2015 hos Wayback Machine.; gretchengerzina.com
29. ↑  Se profil på Internet Movie Database
30. ↑  «Little Lord Fauntleroy» **(engelsk)**. Internet Movie Database.
31. ↑  Paul H. Frobose. «A filmography of motion picture adaptions of Frances Hodgson Burnett's stories». I: *In the garden : essays in honour of Frances Hodgson Burnett*. Edited by Angelica Shirley Carpenter. Scarecrow press, 2006. ISBN 978-0-8108-5288-4
32. ↑  guidetomusicaltheatre.com

Eksterne lenker
---------------

* (en) Frances Hodgson Burnett – kategori av bilder, video eller lyd på Commons Rediger på Wikidata
* (en) Frances Hodgson Burnett på Internet Movie Database Rediger på Wikidata

* (no) Frances Hodgson Burnett hos Sceneweb Rediger på Wikidata

* (sv) Frances Hodgson Burnett i Svensk Filmdatabas Rediger på Wikidata

* (fr) Frances Hodgson Burnett på Allociné Rediger på Wikidata

* (en) Frances Hodgson Burnett på AllMovie Rediger på Wikidata

* (en) Frances Hodgson Burnett hos The Movie Database Rediger på Wikidata

* (en) Frances Hodgson Burnett hos Internet Broadway Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** RLS **·** BNE
 |